**N Á R O D N Á R A D A S L O V E N S K E J R E P U B L I K Y**

VII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. CRD-1939/2018

NÁVRH

1182

**návrh na voľbu člena správnej rady ústavu pamäti národa**

(Nová voľba)

Predkladá:

Výbor NR SR pre ľudské práva a národnostné menšiny

Materiál obsahuje:

Správa výboru

Zoznam kandidátov

Návrh uznesenia NR SR

Bratislava október 2018

**Správa**

**Výboru Národnej rady Slovenskej republiky pre ľudské práva a národnostné menšiny k voľbe člena Správnej rady Ústavu pamäti národa (nová voľba)**

Národná rada Slovenskej republiky svojím uznesením z 27. apríla 2016 č. 31 určila Výbor Národnej rady Slovenskej republiky pre ľudské práva a národnostné menšiny, aby ako príslušný výbor plnil úlohy vyplývajúce z ustanovení zákona  
č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov v znení neskorších predpisov (zákon o pamäti národa) a aby pripravoval návrhy na voľbu a odvolanie členov Správnej rady Ústavu pamäti národa.

18. septembra 2018 v súlade s § 10 ods. písm. a) citovaného zákona zaniklo členstvo dvoch členov Správnej rady Ústavu pamäti národa zvolených Národnou radou Slovenskej republiky. § 12 ods. 2 zákona č. 553/2002 Z. z. ustanovuje, že po zániku členstva člena správnej rady volí nového člena ten orgán, ktorý volil predchádzajúceho.

Národná rada Slovenskej republiky na svojej 34. schôdzi uznesením č. 1393 z 20. septembra 2018 zvolila za člena Správnej rady Ústavu pamäti národa Juraja Buzalku. Ďalší člen Správnej rady Ústavu pamäti národa nebol zvolený ani v opakovanej voľbe. Preto v súlade s čl. 16 Volebného poriadku o voľbe a odvolávaní funkcionárov predsedníčka Výboru Národnej rady Slovenskej republiky Anna Verešová informovala všetkých poslancov Národnej rady Slovenskej republiky o uskutočnení novej voľby, a zároveň určila lehotu na podávanie návrhov na kandidátov do novej voľby do 8. októbra 2018.

Do tejto lehoty boli výboru podané nasledovné návrhy:

**Mgr. Branislav Borovský** (poslanec Richard Vašečka),

**Ing. Peter Juščák** (poslanci Ondrej Dostál, Peter Osuský, Marek Krajči, Ján Budaj, Viera Dubačová),

**Mgr. Matej Medvecký, PhD.** (poslanec Robert Fico za poslanecký klub SMER - sociálna demokracia).

Výbor prerokoval návrhy na kandidáta na svojej 46. schôdzi 16. októbra 2018. Svojím uznesením č. 108 konštatoval, že navrhnutí kandidáti spĺňajú podmienky podľa § 11 zákona č. 553/2002 Z. z.

Výbor Národnej rady Slovenskej republiky pre ľudské práva a národnostné menšiny

odporúča

Národnej rade Slovenskej republiky, aby

1. zvolila jedného člena Správnej rady Ústavu pamäti národa z predložených návrhov,
2. uskutočnila opakovanú voľbu v prípade, že vo voľbe nebude zvolený člen Správnej rady Ústavu pamäti národa s tým, že do opakovanej voľby postupujú všetci nezvolení kandidáti.

Bratislava 16. októbra 2018

Anna Verešová v. r.

predsedníčka Výboru Národnej rady Slovenskej republiky pre ľudské práva a národnostné menšiny

**Zoznam kandidátov na členov Správnej rady Ústavu pamäti národa**

**Mgr. Branislav Borovský**

Rok narodenia: 1963

Vzdelanie:

1982 – 1983 Chemicko-technologická fakulta STU v Bratislave

1987- 1991 Prírodovedecká fakulta Univerzity Komenského v Bratislave

Súčasné zamestnanie: Branko Slovakia a. s., export manažér

Predložil výpis z registra trestov a čestné vyhlásenie o bezúhonnosti podľa § 11 zákona č. 553/2002 Z. z.

**Ing. Peter Juščák**

Rok narodenia: 1953

Vzdelanie:

1973 – 1978 Vysoká škola dopravná, Žilina

Súčasné zamestnanie: publicista, prozaik, slobodné povolanie

Predložil výpis z registra trestov a čestné vyhlásenie o bezúhonnosti podľa § 11 zákona č. 553/2002 Z. z.

**Mgr. Matej Medvecký, PhD.**

Rok narodenia: 1977

Vzdelanie:

1997 – 2002 Filozofická fakulta Univerzita Komenského v Bratislave (história – anglický jazyk)

2004 - 2007 Filozofická fakulta Univerzity Komenského v Bratislave, externé doktorandské štúdium

2011 – stupeň IIa (samostatný vedecký pracovník – vedecký kvalifikačný stupeň priznaný Komisiou SAV)

Súčasné zamestnanie: Vojenský historický ústav, Odbor vojensko-historických výskumov, samostatný vedecký pracovník

Predložil výpis z registra trestov a čestné vyhlásenie o bezúhonnosti podľa § 11 zákona č. 553/2002 Z. z.

**N Á R O D N Á R A D A S L O V E N S K E J R E P U B L I K Y**

VII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. CRD-1939/2018

**xxx**

Uznesenie

Národnej rady slovenskej republiky

z .....októbra 2018

k návrhu na voľbu člena Správnej rady Ústavu pamäti národa (tlač 1182)

**Národná rada Slovenskej republiky**

**zvolila**

podľa § 12 ods. 2 zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 - 1989 a o založení Ústavu pamäti národa a o doplnení niektorých zákonov (zákon o pamäti národa)

**.................................................**

za člena Správnej rady Ústavu pamäti národa na šesťročné funkčné obdobie.